ddrg/super_eurlex huggingface dataset:
28.

minder regeringen og de politiske partier om deres ansvar for at skabe en kultur præget af inklusion og tolerance; kræver, at loven om forbud mod forskelsbehandling bringes i overensstemmelse med gældende EU-ret, da den ikke forbyder forskelsbehandling på grund af seksuel orientering; fordømmer enhver form for vold mod LGBTI-befolkningen og kræver, at gerningsmændene, herunder dem der er ansvarlige for voldshandlingerne mod LGBTI-støttecentret i Skopje, retsforfølges; understreger, at det er nødvendigt at bekæmpe fordomme og diskrimination mod romaer og træffe yderligere foranstaltninger for at forbedre deres situation, navnlig for så vidt angår boliger, sundhed, uddannelse og beskæftigelse; opfordrer myndighederne til at sikre, at kønsperspektivet medtages på alle politikområder for at sikre ligestilling mellem mænd og kvinder; gentager sin bekymring over den fortsatte eksistens af kønsstereotyper i samfundet og over vold i hjemmet; tilskynder regeringen til at gøre noget ved den strukturelle køns- og lønkløft på det økonomiske, politiske og sociale område; opfordrer Kommissionen til at leve op til sit eget tilsagn om at gøre kapitlet om beskæftigelses- og socialpolitik til en prioritet i tiltrædelsesprocessen ved at igangsætte et initiativ i dette øjemed i dialogen på højt plan om tiltrædelse;
9.

opfordrer de venezuelanske myndigheder til i lyset af det kommende valg til parlamentet at udnytte denne periode til at etablere en inklusiv politisk proces, som bygger på enighed og fælles ejerskab gennem en virkelig national dialog med reel medvirken fra alle demokratiske politiske bevægelser inden for rammerne af demokrati, retsstaten og fuld overholdelse af menneskerettighederne; opfordrer endvidere begge sider til at drøfte de alvorligste problemer, som landet står over, med henblik på at iværksætte de nødvendige økonomiske reformer og forvaltningsreformer; opfordrer de venezuelanske myndigheder til at sikre, at der bliver afholdt frie og retfærdige parlamentsvalg i en fuldt ud inklusiv proces med deltagelse af alle demokratiske aktører; opfordrer alle politiske aktører til at fortsætte deres kamp inden for rammerne af den forfatningsmæssige orden og modstå enhver form for pres til at gøre deres aktioner værre;
18.

opfordrer indtrængende NF/HR og Kommissionen til at udvikle et stærkere støtteprogram for civilsamfundet i Rusland og det besatte Krim og til at udvikle nye muligheder for at deltage i deres aktiviteter med henblik på at fremme demokratiske værdier, menneskerettighederne og retsstatsprincippet; opfordrer EU til i forbindelse med den igangværende programmeringsfase for EU's finansieringsinstrumenter at øge den finansielle bistand til det russiske civilsamfund gennem det europæiske instrument for demokrati og menneskerettigheder samt bevillingerne til civilsamfundsorganisationer og lokale myndigheder og til at lade partnerskabsinstrumentet omfatte Civilsamfundsforummet EU-Rusland med henblik på at sikre en holdbar og troværdig langsigtet støtte;
19.

minder om, at — Parlamentet i sin beslutning af 3. april 2014 om årsrapport 2012 om beskyttelse af Unionens finansielle interesser (7) bemærkede, at der var blevet konstateret et øget misbrug af systemet til verifikation af punktafgiftspligtige varers omsætning (EMCS) blandt kriminelle grupper, og at Parlamentet var overbevist om, at der ikke er tilstrækkelige fysiske kontroller af varer, der transporteres under EMCS — Kommissionen bør give Parlamentet en opdatering over, hvilke foranstaltninger der er truffet for at øge de fysiske kontroller, i den kommende årsrapport 2014 om beskyttelse af Unionens finansielle interesser — adgangsrettighederne til EMCS bør skærpes med henblik på at inkludere oplysninger om hidtidig overholdelse, inden en handel indledes, så det bliver muligt at tildele virksomheder status som »bemyndiget økonomisk operatør« (»pålidelig økonomisk aktør«), således at det kun er sådanne virksomheder der kan få tilladelse til at operere under EMCS — Parlamentet anmodede Kommissionen om at fremlægge resultaterne af de aktuelle undersøgelser vedrørende behovet for at ændre direktiv 2008/118/EF — den kontrol, som medlemsstaterne foretager af de personer og virksomheder, der anvender registret, skal være mere håndfast og omfattende — Kommissionen bør forklare hvilke foranstaltninger, der er truffet, vedrørende en større grad af samarbejde med skattemyndigheder, eftersom varer let kan fortoldes forkert med henblik på at undgå punktafgifter — de tilladte frister for punktafgiftspligtige varers bevægelser mellem autoriserede lagre er urealistisk lange, således at der er mulighed for flere bevægelser og omlægninger på samme angivelse, inden leveringsdatoen indtastes i systemet; gentager derfor sit krav om, at afsenderen straks informerer den kompetente myndighed i den medlemsstat, der er angivet som bestemmelsessted, og det nye bestemmelsessted om ændringerne — Parlamentet har krævet, at den maksimalt tilladte frist for indsendelse af rapporten om modtagelse af punktafgiftspligtige varer skal være én arbejdsdag, og forlanger endvidere, at rejsetiden skal beregnes og angives for hver enkelt transport baseret på det anvendte transportmiddel og på afstanden mellem afsendelsesstedet og bestemmelsesstedet; anmoder Kommissionen om at underrette Parlamentet, når disse krav er gennemført — de garantier, der kræves i forbindelse med etablering af frilagre, er for lave i forhold til værdien af de punktafgiftspligtige varer, og at Parlamentet derfor opfordrede Kommissionen til at indføre en variabel afhængig af varernes art og den faktiske handel; anmoder Kommissionen om at blive underrettet, når disse krav er gennemført — Parlamentet er bekymret over, at medlemsstaterne har indført deres egne EMCS-systemer på grundlag af Kommissionens bredt definerede krav; gentager sin opfordring til Kommissionen om at tage initiativ til at indføre et mere ensartet system i hele EU;
9.

ser med tilfredshed på den første aftale om principperne for normalisering af forbindelserne, som blev indgået i forbindelse med dialogen på højt plan mellem Serbiens og Kosovos premierministre den 19. april 2013; glæder sig over Serbiens engagement i normaliseringsprocessen i forhold til Kosovo og opfordrer kraftigt de serbiske myndigheder til at spille en konstruktiv rolle i denne proces samt i udviklingen af gode naboskabsforbindelser, som kan tjene både Serbiens og Kosovos interesser; bemærker, at tempoet i forhandlingerne samlet set er blevet langsommere, bl.a. som følge af afholdelsen af tidlige valg i både Serbien og Kosovo; glæder sig over dannelsen af en ny regering i Kosovo, som er et vigtigt skridt med henblik på en genoptagelse af dialogen på højt niveau af 9. februar 2015, der førte op til aftalen om retsvæsenet i Mitrovica, og glæder sig i denne forbindelse også over den konstruktive rolle, den serbiske regering har spillet ved at tilskynde de valgte repræsentanter for det serbiske mindretal til at deltage og påtage sig deres ansvar i den nye koalitionsregering i Pristina; opfordrer Serbien og Kosovo til loyalt og rettidigt at gå videre med den fulde gennemførelse af alle de allerede indgåede aftaler og EU til at foretage en evaluering af parternes indsats for at opfylde deres forpligtelser; tilskynder Serbiens og Kosovos myndigheder til en yderligere normalisering af forbindelserne mellem dem; opfordrer til fortsatte bestræbelser fra begge sider på at bringe de etniske albanske og serbiske samfund tættere sammen; understreger, at det med forhandlingsrammerne kræves, at de fremskridt, der gøres med normaliseringen af forbindelserne til Kosovo under kapitel 35, forløber parallelt med de overordnede forhandlingsfremskridt; understreger, at kapitel 35 bør åbnes tidligt i forhandlingerne; mener, at en fuld normalisering af forbindelserne mellem Serbien og Kosovo vil lette Serbiens tiltrædelse af EU;
12.

mener, at der er behov for at definere et integreret målesystem, der kombinerer forskellige metoder, såsom sammensatte indikatorer, et systematisk sæt af indikatorer og sektorspecifikke værktøjer, til at måle effektiviteten af det indre marked med henblik på at integrere det i det europæiske semester; understreger, at man både for at måle og for at give et incitament til at uddybe det indre marked på de vigtigste prioriterede områder, bør overveje at indføre en overordnet indikator og et mål for denne indikator for så vidt angår integrationen af det indre marked;
22.

lykønsker Sverige, Belgien, Frankrig, Slovenien, Danmark og Det Forenede Kongerige med at have nået Barcelonamålene og opfordrer de øvrige medlemsstater til at fortsætte deres bestræbelser; opfordrer medlemsstaterne til at gå ud over Barcelonamålene ved at anlægge en mere systemisk og integreret tilgang mellem de statslige og lokale myndigheder vedrørende uddannelse og børnepasningsordninger, især for børn under tre år; opfordrer Kommissionen til at fortsætte med at yde finansiel støtte til medlemsstaterne, så disse kan tilbyde børnepasning — især vuggestuer — som er økonomisk overkommelige for forældrene, inklusive ved at indrette sådanne faciliteter på arbejdspladsen; mener, at en velfungerende balance mellem familie-, privatliv og karriere kun kan opnås, hvis de berørte personer har reel frihed til at vælge, hvad økonomiske og sociale faktorer angår, og støttes af politiske og økonomiske beslutninger på EU-plan og nationalt plan, uden at valget får ugunstige følger, og kun hvis de nødvendige infrastrukturer er til stede; opfordrer medlemsstaterne til at øge budgettet for støtte til børnepasningsordninger navnlig ved at udvide de offentlige netværk af dagpleje, vuggestuer og fritidstilbud til børn; opfordrer også Kommissionen til at tage hånd om manglen på økonomisk overkommelige børnepasningsfaciliteter i dens landespecifikke strategier;
15.

anmoder om, at medlemsstaternes retshåndhævende myndigheder og Europol forsynes med de nødvendige finansielle midler, menneskelige ressourcer, undersøgelsesbeføjelser og tekniske kapacitet for at sikre, at disse på effektiv vis er i stand til at efterforske og retsforfølge gerningsmændene, herunder sikre passende uddannelse med henblik på kapacitetsopbygning i retssystemet og inden for politiet, og opfordrer til at udvikle nye højteknologiske kapaciteter med henblik på at håndtere udfordringerne i forbindelse med at analysere de enorme mængder af børnemisbrugsbilleder, herunder materiale, der er krypteret eller skjult på mørkenettet, og spore og retsforfølge gerningsmændene med henblik på at beskytte børns sikkerhed og rettigheder;
62.

bifalder forløbet af den universelle regelmæssige gennemgang for Egypten i november 2014 og ser frem til vedtagelsen heraf på den kommende samling i UNHRC; opfordrer indtrængende Egypten til øjeblikkeligt og betingelsesløst at løslade alle aktivister og menneskerettighedsforkæmpere såvel som alle, der er blevet tilbageholdt for fredeligt at have udøvet deres ytrings- forsamlings- eller foreningsfrihed; kræver ligeledes, at Egyptens regering vedtager en lovgivning, som er i overensstemmelse med de internationale standarder, og sikrer foreningsfriheden, der er nedfældet i Egyptens forfatning, herunder retten til at modtage og uddele økonomiske midler, og at den ophæver protestloven fra november 2013 og indfører ny lovgivning, som sikrer forsamlingsfriheden; opfordrer indtrængende den egyptiske regering til at åbne en retslig undersøgelse af, hvem der var ansvarlig for at beordre og udføre de udenretlige drab under de overvejende fredelige demonstrationer, der fandt sted efter den 3. juli 2013, herunder demonstrationsopløsningerne den 14. august 2013 på Raba'a-pladsen og Nahda-pladsen, hvor mindst 1 000 demonstranter blev dræbt; opfordrer indtrængende Egypten til at gennemføre uafhængige, upartiske og effektive undersøgelser af alle de krænkelser af menneskerettighederne, der er blevet begået siden 2011, herunder seksuelle overgreb, og sikre, at gerningsmændene drages til ansvar og ofrene får adgang til passende retsmidler i overensstemmelse med internationale standarder; opfordrer de egyptiske myndigheder til øjeblikkeligt at ophæve alle dødsdomme og beordre genoptagelse af sagerne for at sikre retten til en retfærdig rettergang og en behørig proces, og til at indføre et øjeblikkeligt moratorium for dødsstraf og henrettelser, straks at frigive alle tilbageholdte journalister og mediefolk og sikre retten til informations- og ytringsfrihed i overensstemmelse med internationale standarder; opfordrer indtrængende de egyptiske myndigheder til at tillade besøget af FN’s særlige rapportør om vold mod kvinder, som i princippet blev aftalt i begyndelsen af 2014, men som endnu ikke er blevet gennemført, og at stå til rådighed for de relevante FN-menneskerettighedsmekanismer og -procedurer, navnlig den særlige rapportør om forsamlingsfrihed, den særlige rapportør om tortur og den særlige rapportør om menneskerettigheder i forbindelse med terrorbekæmpelse og den særlige rapportør om dommeres og advokaters uafhængighed; opfordrer de egyptiske myndigheder til at sikre, at national lovgivning er i overensstemmelse med internationale menneskerettighedsstandarder, samt øjeblikkeligt at trække lov nr. 136/2014 tilbage og sætte en stopper for den militære retsforfølgelse af civile samt annullere alle domme, der er udstedt mod civile ved militære domstole, og påbyde, at sagerne omgående genoptages ved de civile domstole; opfordrer EU og dets medlemsstater til at støtte en stærk erklæring om disse spørgsmål;
73.

glæder sig over EU-Domstolens dom af 11. september 2014 om konkurrencebegrænsende kreditkortgebyrer samt de vellykkede tiltag fra Kommissionen side til at sikre, at standardiseringsprocesser inden for betalingssektoren ikke påvirker markedsadgang og innovation; gentager Parlamentets holdning om, at der skal indføres et loft over gebyrerne for betaling med kreditkort for at nedbringe unødvendige omkostninger for forbrugerne; opfordrer i denne forbindelse Kommissionen til at fremskynde processen med kortlægning af standardiseringsarbejdet for mobilbetalinger og samtidig sikre, at eventuelle foranstaltninger ikke udelukker nytilkomne aktører eller favoriserer dominerende aktører, og at lovrammen er teknologisk neutral for at lette fremtidig teknologisk udvikling;
13.

mener, at det er yderst vigtigt at skabe betingelserne for et opsving i både de offentlige og private investeringer i euroområdet under hensyntagen til, at der endnu ikke er sket en stigning i investeringerne, til trods for at ECB har fortsat sin indsats for at opretholde gunstige finansieringsbetingelser; opfordrer i denne forbindelse medlemsstaterne til at arbejde på de underliggende årsager til den finansielle fragmentering, såsom divergerende risikostrukturer, der gør udlån mere omkostningsfuldt i de respektive lande; opfordrer desuden medlemsstaterne til at gennemføre de strukturreformer, der kræves for at genskabe et gunstigt erhvervsmiljø, navnlig ved at efterkomme de landespecifikke henstillinger;
D.

der henviser til, at dødeligheden for havbars stadig er meget høj, og at det er en langsomt voksende art, der kønsmodnes sent, og at der derfor kræves en lang tidsperiode for at genopbygge populationens størrelse;
7.

bifalder investeringsplanen for Europa, som er et vigtigt instrument til at øge private og offentlige investeringer; bemærker, at planen har til formål at udløse yderligere investeringer, udvikle nye projekter, tiltrække investorer og genoprette tilliden; mener, at det dog er alt for tidligt at give en fornuftig vurdering af denne plans reelle virkning; bemærker, at styrkelsen af investeringer ikke bør ses som et alternativ til reformer; der henviser til, at Den Europæiske Fond for Strategiske Investeringer (EFSI) bør bruges til at skyde penge i projekter, der kan give økonomiske afkast har en positiv social cost/benefit-effekt; understreger, at EFSI ikke blot bør erstatte nationale finansierede projekter med medfinansierede EU-projekter; understreger, at den europæiske fond bør føre til yderligere investering og ikke bare erstatte nationale investeringsfonde, der ville gå til forbrug; mener, at investeringsplanen for Europa primært bør fokusere på projekter med europæisk merværdi, som endnu ikke er berettiget til bankfinansiering; påpeger betydningen af investeringsplanens regulative dele for at forbedre investeringsmiljøet; bemærker, at gennemførelsen af Kommissionens investeringsplan er afgørende for, at den kan realisere den ønskede merværdi; understreger, at investeringsprojekterne må udvælges nøje for at undgå, at planen ikke resulterer i bæredygtig vækst og job i Europa; minder om, at resultaterne af Kommissionens investeringsplan bør vurderes nøje, især med hensyn til hvordan projekterne er blevet udvalgt og prioriteret, og også for at undgå, at overskud betragtes som et privat og tab som et fælles anliggende; understreger den indbyrdes afhængighed mellem investeringsplanens løftestang og de aktuelle projekter, der iværksættes; understreger, at målet om at opnå en høj løftestang ikke bør ske på bekostning af udvælgelsen af projekter, som også bør foregå under hensyntagen til deres geografiske placering; understreger behovet for, at der sikres forvaltning og en udvælgelsesproces af høj kvalitet; bemærker, at medlemsstaterne i tilpasningsprogrammet forventer, at investeringsplanen betragteligt forhøjer og letter ydelser og lån for de små og mellemstore virksomheder, der har været hårdest ramt af krisen;
9.

understreger, at offentliggørelsen af rapporten er et afgørende skridt i retning af fred og forsoning; anerkender, at hele den sydsudanske befolkning har ret til sandhed og retfærdighed, og at hundredvis af ofre for og vidner til overgrebene har gjort en enorm personlige indsats for at arbejde sammen med Den Afrikanske Unions undersøgelseskommission ofte ved at tage betydelige personlige risici ved at berette om smertefulde erfaringer med henblik på at bidrage til en mere fuldstændig oversigt over konflikten;
30.

tilskynder regeringen til at gennemføre betydelige økonomiske reformer, herunder lovbestemmelser om konkurrencebegrænsende mekanismer, for at fremme konkurrenceevnen og overvinde strukturelle svagheder, løse problemet med den store uformelle sektor og forbedre erhvervsklimaet generelt set; opfordrer til, at den sociale dialog mellem de forskellige partnere styrkes; opfordrer endvidere til, at kapaciteten, herunder til deltagelse i offentlige høringer og til udformning og koordinering af økonomisk politik, styrkes, også for at mindske forskelle mellem regionerne; fastholder, at det er nødvendigt at bekæmpe skatteundgåelse effektivt; er bekymret for, at den lovgivningsmæssige og retlige usikkerhed, bl.a. om licensgivning, skatteforvaltningsprocedurer og kontrakthåndhævelse, kan indebære risici for økonomiske aktører og undergrave Montenegros evne til at tiltrække udenlandske investeringer; fremhæver det presserende behov for at få løst handelstvister med udenlandske investorer, som er af afgørende betydning for Montenegros økonomi; deler bekymringen over manglen på håndgribelige forbedringer af arbejdsmarkedssituationen og det vedvarende høje niveau af ungdoms- og langtidsledighed og opfordrer derfor til aktive arbejdsmarkedsforanstaltninger;
18.

minder om, at det internationale samfund med FN's Generalforsamlings vedtagelse af FN's globale strategi for bekæmpelse af terror i resolution 60/288 har forpligtet sig til at vedtage foranstaltninger, der sikrer, at respekten for menneskerettighederne for alle og retsstatsprincippet udgør grundlaget for bekæmpelse af terrorisme;
5.

mener, at EU er nødt til at ændre sin iværksætterkultur drastisk for at bidrage til den økonomiske vækst ved at få flere mennesker til at starte deres egen virksomhed og søge flere forretningsmuligheder, navnlig inden for grøn vækst, og ved at acceptere nederlag og risici; understreger betydningen af at sætte dette spørgsmål i centrum ved udformning af politikker; opfordrer medlemsstaterne til at skabe grundlag for en blødere landing efter virksomhedsfallit, for eksempel ved at ændre konkurslovene for at give folk mulighed for at starte en ny virksomhed kort efter, at et tidligere forsøg er slået fejl, især inden for nye og innovative sektorer; opfordrer Kommissionen til at mindske frygten for nederlag gennem bevidstgørelseskampagner og uddannelse;
F.

der henviser til, at Nadja Savtjenko har sultestrejket i over tre måneder i protest mod den ulovlige frihedsberøvelse af hende; der henviser til, at hun har været udsat for ufrivillige psykiatriske undersøgelser og behandlinger; der henviser til, at domstole i Moskva afviste Nadja Savtjenkos klager over at være varetægtsfængslet; der henviser til, at hendes helbredstilstand i mellemtiden er forværret; der henviser til, at EU og adskillige medlemsstater har givet udtryk for deres reelle humanitære bekymringer i denne henseende; der henviser til, at der er blevet indgivet adskillige klager til Menneskerettighedsrådet og Internationalt Røde Kors for at sikre Nadja Savtjenkos løsladelse;
27.

understreger behovet for, at medlemsstaterne begrænser salget af alkohol til personer, der er under den lovlige alder for alkoholkøb, ved at indføre egentlige kontrolforanstaltninger, navnlig i nærheden af skoler; opfordrer Kommissionen til at foretage en ordentlig regulering af salg af alkohol på tværs af grænserne via internettet; opfordrer Kommissionen og medlemsstaterne til at gennemføre kampagner til at øge bevidstheden om farerne ved lejlighedsvist storforbrug af alkohol, navnlig for mindreårige, og til at bestræbe sig yderligere på at nedbringe antallet af trafikulykker, der er forbundet med spirituskørsel;
29.

noterer sig, at der findes lovbestemmelser om ytringsfrihed; er dog foruroliget over, at der lægges politisk og økonomisk pres på medierne, og at journalister og redaktører udsættes for trusler og intimidering, herunder i perioderne op til valg; fordømmer forsøgene på at underminere de eksisterende bestemmelser, der kunne have haft skadelige følger for udtryksfriheden og mediefriheden, herunder online; understreger, at begivenheder såsom politiets storm på Klix.ba 's kontorer i Sarajevo og Republika Srpska' nationalforsamlings nylige vedtagelse af en kontroversiel lov om offentlig orden og fred giver anledning til alvorlige bekymringer vedrørende ytringsfriheden og mediefriheden, herunder på sociale medier; understreger, at det er en afgørende forudsætning for et sundt demokrati, at medierne har mulighed for at arbejde uden frygt; opfordrer til, at udtryksfriheden og mediefriheden respekteres fuldt ud, og at journalister får lov til at få oplysninger om spørgsmål af interesse for offentligheden; understreger, at en stabil og bæredygtig finansiering af fjernsyn på alle officielle sprog, hvor der hersker pluralisme og redaktionel frihed er væsentlige for public-service-medier; tilskynder myndighederne til at lukke alle lovgivningsmæssige huller, der systematisk hindrer fuld åbenhed om ejerskab af medierne og til at forberede et lovgivningsmæssigt tiltag til at sikre, at der ikke udøves upassende politisk pression; opfordrer indtrængende de kompetente myndigheder til at sikre public service radio- og tv-virksomheder politisk, institutionel og økonomisk uafhængighed og til at harmonisere entiteternes lovgivning om offentlig radio- og tv-virksomhed via statslig lovgivning; mener helt klart, at direktøren for Bosnien-Hercegovinas kommunikationsreguleringsagentur bør vælges ud fra kvalifikationer;
C.

der henviser til, at de 480 000 palæstinensiske flygtninge er en særlig sårbar gruppe under krisen i Syrien; der henviser til, at de bor spredt over 60 lejre i regionen; der henviser til, at 95 % af de palæstinensiske flygtninge for tiden beror på hjælp fra De Forenede Nationers Hjælpeorganisation for Palæstinaflygtninge i Mellemøsten (UNRWA) for at få opfyldt deres daglige behov for føde, vand og sundhedspleje;